ai4bharat/Pralekha huggingface dataset:
अर्थ मंत्रालय
रस्ते वाहतूक व महामार्ग मंत्रालयासाठी 1,18,101 कोटींच्या खर्चाची तरतूद
1,08,230 कोटीं रुपयांची, आतापर्यंतची सर्वाधिक, भांडवली तरतूद
नवी दिल्ली, 1 फेब्रुवारी 2021
आज संसदेत सादर झालेल्या 2021-22च्या केंद्रीय अर्थसंकल्पात रस्तेवाहतूकीच्या मुलभूत सुविधा वाढवण्यासाठी केंद्रीय अर्थमंत्री निर्मला सितारमन यांनी अनेक घोषणा केल्या. रस्ते वाहतूक व महामार्ग मंत्रालयासाठी 1,18,101 कोटी रुपयांच्या वाढीव खर्चाची तरतूद केली आहे. यापैकी भांडवली खर्चासाठीची तरतूद 1,08,230 कोटी असून ही आतापर्यंतची सर्वाधिक तरतूद आहे.
3.3 लाख कोटी रुपयांचे 1300 किमी लांबीच्या रस्त्यांचे जाळे याआधीच 5.35 लाख कोटींच्या भारतमाला परियोजना प्रकल्पात मंजूर झाले आहेत, व त्यापैकी 3,800 किमी लांबीचे रस्ते बांधून तयार आहेत, अशी माहिती निर्मला सीतारमण यांनी संसदेला दिली. मार्च 2022 पर्यंत आणखी 8,500 किमी रस्ते मंजूर होतील तसेच राष्ट्रीय महामार्ग कॉरिडॉर प्रकल्पातील 11,000 किमीचे महामार्ग पूर्ण होतील.
- रस्ते वाहतूकीच्या मुलभूत सुविधा वाढवण्याच्या दृष्टीने आर्थिक कॉरिडॉरच्या योजनेची आखणी होत असल्याचे सितारामण यांनी सांगीतले.
- केरळात राष्ट्रीय महामार्गासाठी 65,000 कोटींची गुंतवणूक, त्यामध्ये मुंबई ते कन्याकुमारी हा 600 किमी भागही समाविष्ट.
मुख्य प्रकल्पः रस्ते व महामार्ग
नोंदवण्याजोगे 2021-22 मधील काही महत्वाचे कॉरीडॉर व इतर मुख्य प्रकल्प:
दिल्ली-मुंबई एक्स्प्रेसवे : 260 किमीचा राहिलेला भाग 31-3-2021 पूर्वी पूर्ण करणार.
प्रगत वाहतूक व्यवस्थापन पद्धती : स्पीड रडार्स, बदलते संदेश फलक, GPS सुविधा असलेल्या रिकवरी व्हॅन्स इत्यादी सर्व नव्या चार तसेच सहापदरी महामार्गांवर तैनात करण्यात येणार.G.Chippalkatti/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
वाणिज्य आणि उदयोग मंत्रालय
कृषी क्षेत्रातील नवसंशोधन ही काळाची गरज- सुरेश प्रभू
नवी दिल्ली, 16 नोव्हेंबर 2018
जगभरातील देश हवामान बदलाच्या समस्येला तोंड देत असून कृषी क्षेत्रातील नवसंशोधन ही काळाची गरज-आहे असे केन्द्रीय वाणिज्य आणि उद्योग आणि नागरी उड्डाण मंत्री सुरेश प्रभु म्हणाले . ते आज नवी दिल्लीत कृषि स्टार्ट-अप्स द्वारा संशोधन यावर आयोजित अंतर्राष्ट्रीय परिषद आणि पुरस्कार समारंभात बोलत होते.
जागतिक लोकसंख्या वाढत असल्यामुळे पुढील काही वर्षात अन्नधान्याची मागणी वाढेल आणि यासाठी मर्यादित सुपीक जमिनीत आणि कमी पाण्याचा वापर करत अन्नधान्याचे अधिकाधिक उत्पादन घेण्यासाठी कृषी स्टार्टअप्सची गरज आहे असे ते म्हणाले.
वाणिज्य मंत्री म्हणाले की, कृषी क्षेत्रात स्टार्ट-अप्ससाठी अमाप संधी आहेत ज्या आता प्रामुख्याने विचार मंच आणि निर्मितीपर्यंत सीमित आहेत.
सुरेश प्रभु यांनी कृषि स्टार्ट-अप्सना अधिक नाविन्यपूर्ण संशोधन करण्याचे आवाहन केले. सरकार स्टार्ट-अप्सच्या विकासासाठी सुविधा पुरवण्यासाठी एका व्यापक धोरणावर काम करत आहे.
सुरेश प्रभु यांनी विविध श्रेणीतील कृषि स्टार्ट-अप्सना नवोन्मेष पुरस्कार प्रदान केले.
N.Sapre/S.Kane/P.Malandkar
(Visitor Counter : 85
राष्ट्रपती कार्यालय
नेताजी सुभाषचंद्र बोस यांच्या 125 जयंतीनिमित्त त्यांच्या स्मरणार्थ वर्षभराच्या कार्यक्रमांचा प्रारंभ म्हणून राष्ट्रपतींनी नेताजी सुभाषचंद्र बोस यांच्या तैलचित्राचे केले अनावरण
नवी दिल्ली, 23 जानेवारी 2021
राष्ट्रपती राम नाथ कोविंद यांनी आज  राष्ट्रपती भवन येथे नेताजी सुभाषचंद्र बोस यांच्या तैत्रचित्राचे अनावरण केले. नेताजी सुभाषचंद्र बोस यांच्या 125 व्या जयंतीनिमित्त त्यांच्या स्मरणार्थ वर्षभराच्या उत्सवाचा प्रारंभ म्हणून हे अनावरण करण्यात आले.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
पंतप्रधान कार्यालय
पंतप्रधानांनी माजी पंतप्रधान श्री.अटल बिहारी वाजपेयी यांच्या जयंतीनिमित्त त्यांनी वाहिली आदरांजली
पंतप्रधान श्री.नरेंद्र मोदी यांनी माजी पंतप्रधान अटलबिहारी वाजपेयी यांना त्यांच्या जयंतीनिमित्त वाहिली आदरांजली
आपल्या ट्विटरसंदेशामध्ये पंतप्रधान म्हणाले,"आदरणीय अटलजी यांना त्यांच्या जयंतीनिमित्त शतशः नमन"
अटलजींच्या जयंतीनिमित्त मी त्यांचे स्मरण करत आहे. त्यांनी केलेल्या देशाच्या अत्युच्च सेवेने आम्ही प्रेरित झालो आहोत. भारताला मजबूत आणि विकसित करण्यासाठी त्यांनी आपले जीवन समर्पित केले.
त्यांनी केलेल्या विधायक कार्याचा लाखो भारतीयांवर सकारात्मक परिणाम झाला."
सामाजिक न्याय आणि सबलीकरण मंत्रालय
मैला सफाईकामातील धर्म आणि जात घटक
नवी दिल्ली, 1 डिसेंबर 2021
असा कोणताही विशिष्ट अभ्यास करण्यात आलेला नाही. तथापि,मैला सफाई कामगारांच्या नोंदीसाठी एमएस अधिनियम, 2013 च्या तरतुदींनुसार सर्वेक्षण केले गेले आहे. या सर्वेक्षणांदरम्यान वरील कायद्यांतर्गत विहित केलेल्या निकषांनुसार 58,098 सफाई कामगारांची नोंद झाली आहे. नोंद झालेल्या सफाई कामगारांनी दिलेल्या माहितीनुसार, 43,797 सफाई कामगारांच्या संदर्भात जातीशी संबंधित माहिती  उपलब्ध आहे. सफाई कामगारांच्या संख्येचे वर्गवार विभाजन खालीलप्रमाणे आहे.
|
|
Category
|
|
No. of Manual Scavengers
|
|
Scheduled Castes
|
|
42,594
|
|
Scheduled Tribes
|
|
421
|
|
Other Backward Classes
|
|
431
|
|
Other
|
|
351
त्यांच्या पुनर्वसनासाठी शैक्षणिक आणि व्यावसायिक आरक्षण देण्याचा कोणताही प्रस्ताव नाही.
सामाजिक न्याय आणि सक्षमीकरण राज्यमंत्री श्री. रामदास आठवले यांनी आज राज्यसभेत लेखी उत्तरात ही माहिती दिली आहे.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
पंतप्रधान कार्यालय
कर्नाटकात कलबुर्गी इथे झालेल्या दुर्घटनेतल्या जीवितहानीबद्दल पंतप्रधानांनी शोक व्यक्त केला
नवी दिल्ली, 3 जून 2022
पंतप्रधान नरेंद्र मोदी यांनी कर्नाटकातील कलबुर्गी इथल्या दुर्घटनेत झालेल्या जीवितहानीबद्दल तीव्र दुःख व्यक्त केले आहे.
पंतप्रधान कार्यालयाने ट्विट केले आहे :
कर्नाटकात कलबुर्गी इथे झालेल्या दुर्घटनेमुळे व्यथित झालो आहे. या दुर्घटनेत ज्यांनी आपल्या प्रियजनांना गमावले आहे त्यांच्यासोबत माझ्या संवेदना आहेत. यात जखमी झालेले लवकरात लवकर बरे होतील, अशी मी आशा करतो. स्थानिक प्रशासन बाधितांना मदत करत आहे: PM@narendramodi
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पोलाद मंत्रालय
स्टील अथॉरिटी ऑफ इंडिया लिमिटेडची उत्पादन आणि विक्री यात पहिल्याच तिमाहीत सर्वोत्तम कामगिरी
नवी दिल्ली, 5 जुलै 2023
स्टील अथॉरिटी ऑफ इंडिया लिमिटेड  ने आर्थिक वर्ष 2023-24  यात पहिल्या तिमाहीत उत्पादन आणि विक्री दोन्ही याबाबतीत विक्रमी कामगिरी केली आहे.
पहिल्या तिमाहीत गरम धातू, कच्चे पोलाद आणि विक्री योग्य स्टीलचे उत्पादन,अनुक्रमे 5.037 दशलक्ष टन 4.667 दशलक्ष टन, आणि 4.405 दशलक्ष टन एवढे झाले असून,या तिमाहीतील सर्वोत्तम कामगिरी म्हणून नोंदवण्यात आले आहे.ही संख्या मागील सर्वोत्तम कामगिरीच्या तुलनेत अनुक्रमे 7%, 8% आणि 8% इतक्या उल्लेखनीय रीतीने वाढल्याचे दिसून आले आहे.
गतवर्षीच्या याच कालावधीच्या तुलनेत सुमारे 24% वाढ दर्शवत स्टील अथॉरिटी ऑफ इंडिया लिमिटेडने  पहिल्या तिमाहीत 3.9 दशलक्ष टन इतकी विक्री करून आपली आतापर्यंतची सर्वोच्च कामगिरी केली आहे. जास्तीत जास्त क्षमतेचा वापर आणि ग्राहकांच्या मागण्या पूर्ण करण्यावर सतत लक्ष केंद्रित केल्यामुळे ही विक्रमी कामगिरी करणे साध्य झाल्याचे सिद्ध झाले आहे.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
सांस्कृतिक मंत्रालय
ऐतिहासिक संशोधनापासून ते इतिहास घडवण्यापर्यंत
इतिहासाचा भाग असलेल्या संस्मरणीय भेटवस्तूंची विक्री करण्याची योजना भारतीय पुरातत्व सर्वेक्षण विभाग आखत आहे, ज्यामुळे लोकांना त्या इतिहासाचा एक भाग होता येईल
भारतीय पुरातत्व सर्वेक्षण  अशा संस्मरणीय भेटवस्तूंची विक्री करण्याची योजना आखत आहे ज्यामुळे सांस्कृतिक आणि सर्जनशील उद्योगांना या स्मारकांबरोबर जवळून काम करण्याची संधी उपलब्ध होईल. वारसा स्थळांमध्ये स्वारस्य आणि रुची वाढविण्यासाठी तसेच प्रोत्साहन देण्यासाठी एएसआय संस्मरणीय मानचिन्हांची मदत घेणार आहे.
भारतीय सांस्कृतिक हस्तकला आणि वारशांचे संवर्धन करत त्यात रुची उत्पन्न करण्यासाठी आणि त्याला ओळख मिळवून देण्याचा प्रयत्न केला जाणार आहे. तसेच संबंधित कारागीर आणि त्यांच्या समुदायांचा, विकास आणि त्यांच्या उपजीविकेचे संरक्षण करण्यासाठी आवड आणि ओळख वाढवण्यासाठी एएसआयने
www.eprocure.gov.in आणि www.asinic.in EOI या संकेतस्थळावर स्वारस्याची अभिव्यक्ती करता येईल, असे जाहीर केले आहे. या संकेतस्थळावर सर्व 84 संस्मरणीय वारसास्थळांची संपूर्ण यादी उपलब्ध आहे.
गेल्या दोन वर्षांपासून एएसआय राष्ट्रीय महत्त्वाच्या स्मारकांवर उच्च दर्जाच्या संस्मरणीय भेटवस्तूंची विक्री करण्याच्या धोरणावर विचार करत आहे. भेटवस्तूंची विक्री करणारी ही दुकाने अभ्यागतांना एक वैशिष्ट्यपूर्ण अनुभव प्रदान करेल, जेणेकरून भारतातील लोक त्यांच्या वारशाशी जोडले जाण्यात सहभागी होऊ शकतात. या वस्तूंत वैशिष्ट्यापूर्ण प्रतिकृतींपासून, उदाहरणार्थ वास्तुशिल्पाचे भाग, महत्त्वपूर्ण शिल्पे, एक जिल्हा एक उत्पादन  आणि पुरातन वास्तूंच्या कलाकृतींचा समावेश असू शकेल. प्रतिकृती तयार करण्यासाठी थ्रीडी प्रिंटिंगचा वापर, ‘वन डिस्ट्रिक्ट वन प्रोडक्ट’ उत्पादनांचा समावेश, प्राचीन आणि मध्ययुगीन भारतातील जुन्या खेळांचा पुनर्विकास आणि पॅकेजिंगपर्यंत, या स्थळांचे ऐतिहासिक महत्त्व वाढवू शकतील अशा स्मरणचिन्हांचा यात विचार केला गेला आहे.
अभिव्यक्ती स्वारस्य व्यक्त करण्यासाठी लिंक पुढे दिली आहे:
www.eprocure.gov.in आणि www.asi.nic.in.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 218.80 कोटी मात्रांचा टप्पा ओलांडला
12 ते 14 वयोगटातील 4.10 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 34,598
गेल्या 24 तासांत देशात 1,968 नव्या कोरोना बाधित रुग्णांची नोंद
रुग्ण बरे होण्याचा दर सध्या 98.74%
सध्याचा साप्ताहिक पॉझिटिव्हिटी दर 1.29%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 218.80  कोटींचा टप्पा पार केला आहे.
16 मार्च 2022 रोजी देशातील 12 ते 14 वर्ष वयोगटातील बालकांसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4.10  कोटीपेक्षा जास्त बालकांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, देशातील 18 ते 59 वर्षे वयोगटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415230
|
|
2nd Dose
|
|
10119129
|
|
Precaution Dose
|
|
7033521
|
|
FLWs
|
|
1st Dose
|
|
18436865
|
|
2nd Dose
|
|
17716920
|
|
Precaution Dose
|
|
13669193
|
|
Age Group 12-14 years
|
|
1st Dose
|
|
41044847
|
|
2nd Dose
|
|
31838542
|
|
Age Group 15-18 years
|
|
1st Dose
|
|
61950936
|
|
2nd Dose
|
|
53100981
|
|
Age Group 18-44 years
|
|
1st Dose
|
|
561302022
|
|
2nd Dose
|
|
515877623
|
|
Precaution Dose
|
|
96836457
|
|
Age Group 45-59 years
|
|
1st Dose
|
|
204034629
|
|
2nd Dose
|
|
196986661
|
|
Precaution Dose
|
|
49248756
|
|
Over 60 years
|
|
1st Dose
|
|
127672289
|
|
2nd Dose
|
|
123156490
|
|
Precaution Dose
|
|
47609509
|
|
Precaution Dose
|
|
21,43,97,436
|
|
Total
|
|
2,18,80,50,600
भारतातील रुग्णसंख्या सध्या 34,598 इतकी आहे, ती देशाच्या एकूण रुग्णसंख्येच्या तुलनेत 0.08% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासांत 3,481 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  4,40,36,152 झाली आहे.
गेल्या 24 तासात 1,968 नव्या कोरोना रुग्णांची नोंद झाली.
गेल्या 24 तासात एकूण 2,09,801 कोविड निदान चाचण्या करण्यात आल्या. भारताने आतापर्यंत एकूण 89.59  कोटीपेक्षा जास्त चाचण्या केल्या आहेत.
साप्ताहिक पॉझिटिव्हिटी दर सध्या 1.29% तर दैनंदिन पॉझिटिव्हिटी दर 0.94% आहे.
अर्थ मंत्रालय
परदेशी संस्थात्मक गुंतवणुकदारांना स्थावर मालमत्ता गुंतवणूक ट्रस्ट आणि इनवीटचे सूचीबद्ध रोखे खरेदी करणे शक्य व्हावे यासाठी सुधारणा
नवी दिल्ली, 11 फेब्रुवारी 2021
स्थावर मालमत्ता गुंतवणूक ट्रस्ट आणि इनवीट यांचे सूचीबद्ध रोखे, परदेशी संस्थात्मक गुंतवणुकदारांना खरेदी करणे शक्य व्हावे यासाठी संबंधित कायद्यात योग्य त्या सुधारणा करण्याची घोषणा 2021-22 च्या अर्थसंकल्पीय भाषणात करण्यात आली होती. यामुळे स्थावर मालमत्ता गुंतवणूक ट्रस्ट आणि इनवीटला सहज वित्त पुरवठा प्राप्त होणे शक्य होणार असून पायाभूत आणि स्थावर मालमत्ता क्षेत्रासाठीच्या निधीमध्ये भर पडणार आहे. या संदर्भात केंद्र सरकारचा वित्त विधेयक 2021 अंतर्गत सिक्युरिटीज नियमन कायदा 1956 आणि प्रतिभूती आणि विनिमय मंडळ कायदा 1992 मध्ये सुधारणा करण्याचा प्रस्ताव आहे.
याशिवाय वित्तीय संपत्तीचे पुनर्गठन आणि बँका आणि वित्तीय संस्थाना देय असलेल्या कर्जाची वसुली कायदा 1993 मध्येही सुधारणा करण्याचा प्रस्ताव आहे. याद्वारे गुंतवणूक साधने, वैकल्पिक गुंतवणूक कोश  इत्यादींना कर्ज घेण्यासाठी आणि कर्ज रोखे जारी करण्यासाठी अधिकार प्राप्त होणार आहे.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
संरक्षण मंत्रालय
संरक्षण संशोधन आणि विकास संस्थेने मानव संचालित रणगाडा विरोधी क्षेपणास्त्राची अंतिम यशस्वी चाचणी केली
नवी दिल्ली, 11 जानेवारी 2022
डीआरडीओ अर्थात संरक्षण संशोधन आणि विकास संस्थेने आज 11 जानेवारी 2022 रोजी एमपीएटीजीएम अर्थात ‘माणसाने वाहून नेता येण्याजोग्या आणि विशिष्ट दिशा असलेल्या रणगाडा-विरोधी क्षेपणास्त्राची यशस्वीपणे अंतिम लक्ष्यभेद चाचणी घेतली. संपूर्णपणे स्वदेशी बनावटीचे हे क्षेपणास्त्र वजनाने हलके, फायर आणि फर्गेट पद्धतीचे क्षेपणास्त्र असून माणसांना वाहून नेता येईल अशा प्रक्षेपकाच्या मदतीने हे क्षेपणास्त्र कार्यरत होते आणि त्यात थर्मल साइट म्हणजे तापमानातील बदलानुसार वस्तू ओळख्नायची यंत्रणा अंतर्भूत आहे. आजच्या चाचणीदरम्यान क्षेपणास्त्राने लक्ष्याचा अचूक भेद केला आणि लक्ष्य नष्ट केले. लक्ष्यभेदाचा क्षण कॅमेराने टिपण्यात आला आणि विविक्षित किमान पल्ल्यासाठी ही चाचणी यशस्वी ठरल्याचे जाहीर करण्यात आले.`
किमान अंतराच्या पल्ल्यासाठी या क्षेपणास्त्राची सातत्यपूर्ण कामगिरी सिध्द करण्यासाठी आजची चाचणी करण्यात आली. या मोहिमेची सर्व उद्दिष्ट्ये पूर्ण झाली. या क्षेपणास्त्रामध्ये लहान आकाराचा इन्फ्रारेड किरणांचा वापर करून वस्तूचा शोध घेऊ शकणारा शोधक तसेच नियंत्रण आणि मार्गदर्शनपर अत्याधुनिक सुविधा बसविण्यात आल्या आहेत. याआधी कमाल अंतराच्या पल्ल्यासाठी घेण्यात आलेल्या चाचण्या देखील या क्षेपणास्त्राने यशस्वीरित्या पूर्ण केल्या आहेत.
संरक्षणमंत्री राजनाथ सिंह यांनी या क्षेपणास्त्राच्या सातत्यपूर्ण यशस्वी कामगिरीबद्दल डीआरडीओचे अभिनंदन केले आहे. ते म्हणाले की आधुनिक तंत्रज्ञानावर आधारित संरक्षण यंत्रणेचा विकास करून आत्मनिर्भर भारताची उभारणी करण्याच्या दिशेने हे महत्त्वाचे पाऊल आहे. संरक्षण संशोधन आणि विकास विभागाचे सचिव तथा डीआरडीओचे अध्यक्ष डॉ.जी.सतीश रेड्डी यांनीही चाचणीदरम्यान क्षेपणास्त्राने केलेल्या उत्कृष्ट कामगिरीबद्दल संपूर्ण चमूचे अभिनंदन केले आहे.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
संरक्षण मंत्रालय
2014 पासून भारतीय संरक्षण उद्योगासोबत 1,96,000 कोटी रुपयांचे 180 हून अधिक करार
नवी दिल्ली, 5 डिसेंबर 2019
2014 पासून संरक्षण मंत्रालयाने भारतीय संरक्षण उद्योगांसोबत 1 लाख 96 हजार कोटी रुपयांचे 180 हून अधिक करारांवर स्वाक्षऱ्या केल्या आहेत.
माझगाव तसेच गोवा गोदी या दोन कंपन्यांना लढाऊ जहाजे बांधणीचे कंत्राट देण्यात आले आहे. भारतीय हवाई दल तसेच नौदलासाठी विकसित हलकी हेलिकॉप्टर निर्मितीचे कंत्राट हिंदूस्थान एअरोनॉटीकल लिमिटेडला देण्यात आले आहे. डॉर्निअर विमाने निर्मितीचे कंत्राटही याच कंपनीला फेब्रुवारी 2015 मध्ये देण्यात आले आहे.
बीईएल कंपनीला आकाश क्षेपणास्त्र प्रणालीच्या सात तुकड्या निर्मित करण्याचे कंत्राट देण्यात आले आहे. ‘मेक इन इंडिया’ अंतर्गत लसिन-टुब्रेा कंपनीला तोफांचे कंत्राट देण्यात आले आहे.
या खेरीज संरक्षण दलांनी टिटागट वॅगन्स लिमिटेड, फोर्स मोटर्स लिमिटेड, टाटा पॉवर टेक महिंद्रा आदी खाजगी क्षेत्रातल्या कंपन्यांसोबतही विविध करार केले आहेत.
याशिवाय मेक टू अंतर्गत 44 नव्या प्रकल्पांना मंजुरीही देण्यात आली आहे.
S.Tupe/J.Patankar/P.Kor
(Visitor Counter : 107
पोलाद मंत्रालय
कच्चे पोलाद उत्पादन आणि विक्री संदर्भात भारतीय पोलाद प्राधिकरणाची  पहिल्या तिमाहीत आतापर्यंतची सर्वोत्तम कामगिरी
भारतीय पोलाद प्राधिकरण मर्यादितने  30 जून 2023 रोजी संपलेल्या तिमाहीचे आर्थिक पारिणाम जाहीर केले आहेत . आर्थिक फलनिष्पत्तीचे मुख्य ठळक मुद्दे खाली नमूद केले आहेत:
आर्थिक वर्ष 2023-24 च्या पहिल्या तिमाहीच्या कामगिरीवर  एक दृष्टीक्षेप:
|
|
|
|
एकक
|
|
Q1 2022-23
|
|
Q4 2022-23
|
|
Q1 2023-24
|
|
कच्चे पोलाद उत्पादन
|
|
दशलक्ष टन
|
|
4.33
|
|
4.95
|
|
4.67
|
|
विक्रीचे प्रमाण
|
|
दशलक्ष टन
|
|
3.15
|
|
4.68
|
|
3.88
|
|
परिचालनामधून प्राप्त महसूल
|
|
₹ कोटी
|
|
24,029
|
|
29,131
|
|
24,358
|
|
व्याज, कर, घसारा आणि कर्जमाफीपूर्वी प्राप्ती 
|
|
₹ कोटी
|
|
2,606
|
|
3,401
|
|
2,090
|
|
करापूर्वी नफा 
|
|
₹ कोटी
|
|
1,038
|
|
1,480
|
|
202
|
|
करानंतर नफा 
|
|
₹ कोटी
|
|
776
|
|
1,049
|
|
150
भारतीय पोलाद प्राधिकरणाने उत्पादन आणि विक्रीच्या संदर्भात पहिल्या तिमाहीत आतापर्यंतची सर्वोत्कृष्ट कामगिरी केली आहे. कंपनीने गेल्या वर्षीच्या याच कालावधीच्या तुलनेत कच्चे पोलाद उत्पादन आणि विक्री प्रमाणामध्ये अनुक्रमे 8% आणि 23% वाढ नोंदवली आहे.प्रमाणात वाढ झाली असूनही, किंमतीत घट झाल्यामुळे उलाढाल 1% वाढली आहे.
कोकिंग कोळशाच्या किमती स्थिर झाल्यामुळे आणि देशातील शाश्वत वापर वाढीसाठी बाजाराचा दृष्टिकोन सकारात्मक आहे त्यामुळे आगामी काळात हा फरक कमी होऊन सुधारण्याची शक्यता आहे. मध्यम मुदतीत नफा वाढवण्यासाठी कंपनी सहज प्रक्रिया करणारे आणि कार्यक्षमता सुधारणा प्रकल्प देखील हाती घेत आहे.
पंतप्रधान कार्यालय
24 डिसेंबर रोजी पंतप्रधान विश्व-भारती विद्यापीठाच्या शताब्दी समारंभाला संबोधित करणार
पंतप्रधान नरेंद्र मोदी 24 डिसेंबर 2020 रोजी सकाळी 11 वाजता व्हिडिओ कॉन्फरन्सिंगद्वारे विश्वभारती विद्यापीठ, शांतीनिकेतनच्या शताब्दी समारंभाला संबोधित करणार आहेत. यावेळी पश्चिम बंगालचे राज्यपाल आणि केंद्रीय शिक्षणमंत्रीही उपस्थित राहतील.
विश्व-भारतीविषयी
1921 मध्ये गुरुदेव रवींद्रनाथ टागोर यांनी स्थापन केलेले, विश्वभारती हे देशातील सर्वात जुने केंद्रीय विद्यापीठ आहे. मे 1995 मध्ये संसदेच्या कायद्यानुसार विश्व भारती हे केंद्रीय विद्यापीठ "राष्ट्रीय महत्वाची संस्था" म्हणून घोषित करण्यात आले. विद्यापीठाने गुरुदेव टागोरांनी आखलेल्या अध्यापनशास्त्राचे अनुसरण केले, हळूहळू यात इतर विद्यापीठांनुसार बदल होत गेला. पंतप्रधान हे विद्यापीठाचे कुलपती आहेत.
गृह आणि शहरी व्यवहार मंत्रालय
‘एक तारीख एक घंटा एक साथ’उपक्रम
स्वेच्छा स्वच्छता अभियानाने घडवला नवा विक्रम
स्वच्छ भारत अभियानाने 9 लाखांहून अधिक ठिकाणी श्रमदानाकरिता 8.75 कोटी लोकांना आणले एकत्र
नवी दिल्ली, 3 ऑक्टोबर 2023
1 ऑक्टोबर रोजी सकाळी 10 वाजता स्वच्छ भारताच्या प्रवासात नवा इतिहास रचला जात असल्याचे पहायला मिळाले. देशभरात भव्य स्वच्छता मोहिमेत स्वेच्छेने श्रमदान करण्यासाठी कोट्यवधी नागरिकांनी पुढाकार घेतला. पंतप्रधान नरेंद्र मोदी हे लोकप्रिय फिटनेस इन्फ्लुएन्सर अंकित बैयनपुरिया यांच्यासोबत श्रमदानात सहभागी झाले. त्यांनी ट्विट केले, "आज, ज्याप्रमाणे देश स्वच्छतेवर लक्ष केंद्रित करत आहे, अंकित बैयनपुरिया आणि मी देखील तेच केले! स्वच्छतेच्या पलीकडे जाऊन आम्ही तंदुरुस्ती आणि निरामय आरोग्य यांची सांगड घातली. हे सर्व स्वच्छ आणि आरोग्यसंपन्न भारतासाठी आहे!”
नागरिकांच्या नेतृत्वाखालील या भव्य स्वच्छता मोहिमेत सर्व राज्ये आणि केंद्रशासित प्रदेश, गावे आणि शहरांमधून सहभाग दिसून आला आहे. एकूण 9 लाखांहून अधिक ठिकाणी सुमारे 8.75 कोटी लोक सहभागी झाले. रस्ते, महामार्ग आणि पथकर नाके, रेल्वेमार्ग आणि स्थानके , आरोग्य संस्था, अंगणवाडी केंद्र, वारसा आणि पर्यटन स्थळे, निवासी वसाहती, जलाशय , प्रार्थनास्थळे, झोपडपट्ट्या, बाजार परिसर, विमानतळ आणि आसपासचा परिसर,प्राणीसंग्रहालय आणि वन्यजीव क्षेत्र, गौशाळा इ. ठिकाणी स्वच्छता मोहीम राबविण्यात आली.
या दिवशी अनेक गोष्टी प्रथमच घडल्या. देशभरात भव्य स्वच्छता मोहिमेला चालना मिळाली, ज्यात पंचायत, नगरपालिका, जिल्हे आणि राज्याच्या सीमा ओलांडून स्वच्छतेने सर्वांना एकत्र आणले. स्थानिक राजकीय नेतृत्वासह अनेक राज्यपाल, मुख्यमंत्री, हजारो नागरी संस्था आणि जनतेसह सहभागी झाले. जवान, नागरिक, एनसीसी, एनएसएस आणि एनवायके स्वयंसेवक, बचत गट , स्वयंसेवी संस्था , नागरी कल्याण संस्था , बाजार संघटना, उद्योग संस्था, धार्मिक नेते, प्रसिद्ध व्यक्ती , प्रभावशाली व्यक्ती , युट्युबर्स , कलाकार मंडळी या भव्य उपक्रमासाठी एकत्र आली.क्रेडाई, सीआयआय , फिक्की, असोचॅम , ब्रिटानिया , बजाज, आदित्य बिर्ला, अमेझॉन इत्यादींनीही यात सहभाग नोंदवला. चित्रपट अभिनेते अमिताभ बच्चन, रजनीकांत, इलयाराजा, भारतीय क्रिकेट संघाचे सदस्य आणि इतर अनेक मान्यवर सर्वांना एकत्र आणण्यासाठी या मोहिमेत सहभागी झाले.
केंद्र सरकारच्या मंत्रालयांतर्गत विविध संघटनांनी पुढाकार घेत अनोखे उपक्रम सादर केले. केंद्रीय मंत्रीही विविध ठिकाणी श्रमदानात सहभागी झाले. ‘संपूर्ण सरकार’ या दृष्टिकोनामुळे एकाच वेळी लाखो ठिकाणी श्रमदान करणाऱ्या स्वयंसेवकांसाठी उत्तम सुविधा उपलब्ध होत्या.
सर्व ठिकाणी दिसून आलेल्या स्वच्छतेतून लोकांच्या या सामूहिक कृतीचा परिणाम नक्कीच जाणवला. स्वच्छ भारत अभियानाच्या 9 वर्षात, सामूहिक प्रयत्नांचे सामर्थ्य अधोरेखित करत अनेक वेळा लोक एकत्र आले आहेत. स्वच्छ राष्ट्रासाठी एवढ्या मोठ्या संख्येने एका तासासाठी एकत्र येऊन स्वेच्छेने योगदान देण्याचा लोकांचा हा प्रयत्न जगात एक प्रकारे अनोखा आहे.
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 35
शिक्षण मंत्रालय
क्लास सेन्ट्रल लिस्टमध्ये 2019 च्या सर्वोत्तम 30 ऑनलाईन अभ्यासक्रमांमध्ये स्वयमचे 6 अभ्यासक्रम उपलब्ध
नवी दिल्ली, 27 एप्रिल 2020
क्लास सेन्ट्रलने  2019 च्या 30 सर्वोत्तम ऑनलाईन अभ्यासक्रमांची यादी जाहीर केली असून त्यातील 6 अभ्यासक्रम हे स्वयमचे आहेत.
‘स्टडी वेब्स ऑफ ऍक्टिव्ह लर्निंग फॉर यंग अस्पायरिंग माइंड्स’  हे एक शाळा  आणि पदव्युत्तर स्तरापर्यंतच्या माहिती आणि दळणवळण तंत्रज्ञानाचा  वापर करून ऑनलाईन अभ्यासक्रमांचे हे एक एकात्मिक व्यासपीठ आहे. आत्तापर्यंत स्वयमच्या माध्यमातून एकूण 2867 अभ्यासक्रम देण्यात आले असून जानेवारी 2020 च्या सत्रासाठी 568 अभ्यासक्रम अपलोड करण्यात आले आहेत. स्वयमच्या व्यासपीठावर आतापर्यंत अंदाजे 57 लाख  विशिष्ठ वापरकर्त्यांची नोंदणी झाली असून स्वयमच्या विविध अभ्यासक्रमांसाठी 1.25 कोटी  नावनोंदणी झाली आहे. हे विध्यार्थी, शिक्षक आणि शिक्षकविशारदांसाठी देखील अभ्यासक्रम उपलब्ध करून देते. swayam.gov.in या संकेतस्थळावरून आपण तिथे भेट देऊ शकतो.
2019 च्या सर्वोत्तम 30 ऑनलाइन अभ्यासक्रमांमध्ये स्वयमचे 6 अभ्यासक्रम खालीलप्रमाणे आहेत.
शैक्षणिक: एच.एन.बी. गढवाल विद्यापीठ  श्रीनगर गढवाल
डिजिटल मार्केटिंग : पंजाब विद्यापीठ चंडीगड
अॅनिमेशन: बनारस हिंदू विद्यापीठ
गणित अर्थशास्त्र : डुन विद्यापीठ, देहरादून
पायथॉन फॉर डेटा सायन्स : भारतीय तंत्रज्ञान संस्था मद्रास
अर्ली चाईल्डहुड केअर अँड एज्युकेशन : अविनाशीलिंगम इन्स्टिट्यूट फॉर होम सायन्स अँड हाय एज्युकेशन फॉर वुमन, कोयंबटूर
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
संरक्षण मंत्रालय
प्रोजेक्ट -75 श्रेणीतील पाचवी स्कॉर्पेन पाणबुडी - ‘वागीर’चे आज माझगाव गोदीत जलावतरण
वागीरच्या जलावतरणामुळे आत्मनिर्भर भारत आणि मेक इन इंडियाच्या अनुषंगाने भारताने पाणबुडी निर्मिती राष्ट्र म्हणून आपले स्थान बळकट केले
मुंबई, 12 नोव्हेंबर 2020
‘वागीर’ या प्रोजेक्ट-75 श्रेणीतील पाचव्या स्कॉर्पिन पाणबुडीचा विजया श्रीपाद नाईक यांच्या हस्ते आज व्हिडिओ कॉन्फरन्सिंगद्वारे मुंबईतील आज माझगाव गोदीत एका कार्यक्रमात जलावतरण झाले. याप्रसंगी संरक्षण राज्यमंत्री श्रीपाद नाईक प्रमुख पाहुणे म्हणून उपस्थित होते. पश्चिमी नौदल कमांड चे प्रमुख - व्हाइस ऍडमिरल आर.बी. पंडित, एमडीएल अर्थात माझगाव डॉक लिमिटेड चे अध्यक्ष आणि व्यवस्थापकीय संचालक-व्हाइस ऍडमिरल नारायण प्रसाद आणि एमडीएलचे अन्य संचालक या सोहळ्याला उपस्थित होते.
वागीरच्या जलावतरणामुळे भारताने पाणबुडी निर्मिती राष्ट्र म्हणून आपले स्थान बळकट केले आहे. एमडीएल ने युद्धनौका आणि पाणबुडी निर्मिती कंपनी म्हणून आपली ओळख कायम ठेवली आहे. सरकारच्या सध्याच्या मेक इन इंडिया 'आणि' आत्मनिर्भर भारत '.ला चालना देण्याच्या संकल्पनेशी हे सुसंगत आहे.
प्रोजेक्ट-75 च्या स्कॉर्पिन पाणबुडी प्रकल्पातील सहा पैकी आयएनएस कलवरी आणि खान्देरी या दोन पाणबुड्या याआधीच नौदलात दाखल झाल्या असून उर्वरित दोन पाणबुड्यांच्या समुद्रातील चाचण्या सुरू आहेत.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 254